Un bloc de locuinţe, şi încă unul cu mai mult de şapte etaje, nu pare nicidecum scena ideală pentru o "noapte arabă" Mai cu seamă când blocul se află într-o ţară – Germania - pe care, ce-i drept, o invidiem pentru bunăstarea ei, dar pe ai cărei locuitori ne-am obişnuit să-i considerăm lipsiţi de imaginaţie, incapabili să viseze Clişeele noastre ne obligă să asociem visul, fantasticul, cu locuri de vis, cu locuri fantastice Şi nici nu mai băgăm de seamă cât ar fi de redundant să visezi într-un loc de vis Dar poate că nicăieri nevoia de imaginar, de evadare din real nu e mai puternică decât într-un bloc În fond, pentru locatarii lui, visul e unica modalitate de evadare din spaţiile înguste, din aglomeraţia compartimentată a unei astfel de clădiri Şi nicăieri nu mai există o atât de densă concentrare de energii şi aspiraţii diverse, şi încă dispuse pe verticală, aşadar, deja direcţionate în sus Iar atunci când, într-un astfel de spaţiu, mai şi locuiesc oameni veniţi din ţări diferite, de pe continente diferite, e aproape imposibil să nu vină şi momentul în care realitatea clachează, lăsând oniricul să se insinueze treptat, să-şi impună propriile-i legi, aproape fără ca noi să băgăm de seamă când s-a produs răsturnarea de perspectivă: iluzia, în această piesă, e pusă în scenă cu o tehnică impecabilă, comparabilă doar cu aceea din gravurile lui Escher Prinşi de suspansul fără cusur al construcţiei, prinşi în plasa dialogurilor, când interioare, când normale, parcurgem pe nerăsuflate textul iar finalul ne surprinde îndrăgostiţi până peste cap de personaje De toate la un loc şi de fiecare în parte E adevărat că, în tinereţe, autorul cu nume făcut parcă pentru a ne da nouă bătăi de cap, Roland Schimmelpfennig (născut în la Göttingen) a trăit pentru o scurtă perioadă în Istanbul, ca scriitor şi jurnalist Poate că acel contact cu o lume în care logica realului, aşa cum e ea cunoscută în Occident, pare a nu mai funcţiona, să-l fi contaminat de un mod de a vedea lumea în care interiorul şi exteriorul par a se găsi în egală măsură la vedere, în care imaginarul şi realul nu sunt neapărat două planuri opuse, ci doar două dimensiuni la fel de accesibile – cel puţin în anumite condiţii De teatru, Schimmelpfennig s-a apropiat abia în , când a început să studieze regia Piese de teatru scrie de pe la jumătatea anilor nouăzeci Iar începând cu ediţia din , o dată cu montarea uneia dintre piesele sale (Vor langer Zeit im Mai – Cu multă vreme în urmă, în mai), este selecţionat an de an la acel veritabil turneu final al dramaturgilor de expresie germană care e festivalul Stücke (piese) de la Mülheim an der Ruhr E un festival la care sunt selecţionate maximum opt dintr-o producţie anuală de peste o sută de spectacole cu piese noi, scrise de autori din Germania, Austria şi cantoanele germanofone ale Elveţiei În , Schimmelpfennig a fost prezent cu Noapte arabă, în , cu Push up - iar în , cu Vorher/Nachher (Înainte/După) În cei douăzeci şi opt de ani de la înfiinţarea acestui puternic festival, nu a mai existat nici un alt dramaturg care să fi fost prezent în concurs patru ani la rând Probabil că secretul succesului lui Roland Schimmelpfennig dar, mai ales, explicaţia farmecului atât de special al textelor sale stă în teatralitatea proporţiei dintre luciditate şi imaginaţie, dintre tehnică dramatică şi poezie, ce caracterizează scrisul său pentru scenă Victor Scoradeţ   Roland Schimmelpfennig - Noapte arabă PERSONAJELE: HANS LOMEIER FATIMA MANSUR FRANZISKA DEHKE KALIL PETER KARPATI LOMEIER: Aud apă Nu e nici o picătură, dar eu o aud În miez de iunie E foarte cald Sună telefoanele de la etajele opt, nouă şi zece, că ce-i cu apa Nu ştiu Am fost la subsol Presiunea e-n regulă Cu toate astea: de la etajul opt în sus, toate robinetele sunt uscate Etajele opt, nouă şi zece nu au apă Ca şi când, la etajul şapte, apa ar dispărea Poate există o spărtură Greu de imaginat Iar o spărtură de felul ăsta, o ţeavă spartă, n-ar rămâne mult timp neobservată S-ar scurge pe pereţi, pe tavane, în holuri Dar eu aud apă O aud în spatele pereţilor Sună ca un cântec O urmă de cântec pe coridoare Cântecul în casa scărilor O urmă la etajul şapte Mă sui în lift Mă duc până la etajul şapte, să verific Tot timpul aud apă Liftul huruie ca şi când nu mai are mult până să se strice din nou Etajul şapte Pe dreapta, cincisprezece apartamente şi liftul, pe stânga, şaisprezece apartamente Şi pe o parte şi pe alta mereu trei camere, bucătărie, baie La capătul coridorului în dreapta în faţa apartamentului - stă colocatara arabă a duduii Dehke, doamna Fatima Mansur - înseamnă balcon la bucătărie şi ferestre spre Sud-Est, baia spre Vest Colocatara arabă încearcă, cu trei sacoşe sub braţ, să-şi descuie apartamentul, dar de ce se complică în halul ăsta? De ce nu pune pur şi simplu cumpărăturile jos? FATIMA: Liftul huruia ca şi când nu mai avea mult până să se strice din nou Cu trei sacoşe sub braţ, nu e deloc simplu să descui apartamentul Nu merge LOMEIER: Cheia îi cade din mână - mai bine decât să-i fi căzut sacoşele FATIMA: Cheia îmi cade din mână, dar ajung la sonerie cu cotul Sper că Franziska-i acasă Bineînţeles că-i acasă Numai să audă soneria Lomeier, administratorul, vine pe coridor în halatul lui albastru-cenuşiu E foarte cald LOMEIER: Mai sună o dată Face asta, apăsându-şi, cu tot corpul şi cu sacoşe cu tot, cotul stâng pe sonerie Pot cumva să vă ajut? FATIMA: O, mulţumesc, mă descurc Foarte cald astăzi, nu? LOMEIER: Cea mai călduroasă zi a anului până acum, au spus la ştirile de la ora FATIMA: Şi - încă nu vi s-a terminat programul, domnule Lomeier? LOMEIER: Nu ştiu - e ceva în neregulă cu presiunea apei la etajele opt, nouă şi zece FATIMA: Noroc că nu sunt decât zece etaje El nu râde LOMEIER: Da FATIMA: Are un aer absent Îngrijorat LOMEIER: La dumneavoastră care-i situaţia, cu apa? FATIMA: Da, nu ştiu - abia acum ajung acasă Dacă e ceva, vă sun mai târziu LOMEIER: Da, vă rog, aşa să faceţi Poate avem o scurgere pe undeva Ea mai sună o dată, dar nu vine nimeni la uşă Permiteţi FATIMA: El se apleacă şi-mi ridică cheia de jos Mai întâi vrea să mi-o dea, dar pe urmă bagă de seamă că încă mai am amândouă mâinile ocupate, şi şovăie LOMEIER: Are atâtea chei pe inel FATIMA: Eu zâmbesc Ce altceva să fac - el stă şi se uită la cheile mele LOMEIER: Atâtea chei FATIMA: Sunteţi aşa de drăguţ? Îi fac loc Aia cu cămila LOMEIER: Cămila e un breloc nu foarte frumos, uzat, din material plastic FATIMA: El bagă cheia în broască LOMEIER: V-ar deranja cumva, dacă aş verifică, scurt, cum staţi cu presiunea la apă? Doar să văd dacă e-n regulă FATIMA: Nu, absolut deloc LOMEIER: În clipa în care vreau să răsucesc cheia în broască, cineva deschide uşa din interior În faţa noastră se află, transpirată şi mai mult dezbrăcată, Franziska Dehke, chiriaşa principală de la - Oo FRANZISKA: Uuff - mi s-a părut mie că am auzit ceva Bună LOMEIER: Bună ziua, doamnă Dehke FRANZISKA: Bună LOMEIER: Poate că e mai bine să mă întorc ceva mai târziu FATIMA: Cum vreţi dumneavoastră Nu m-ai auzit? De trei ori am sunat LOMEIER: Se reazemă de uşă cu pungile-n mână FRANZISKA: Nu ştiu - eram întinsă pe canapea şi mă odihneam LOMEIER: Cheia ei a rămas în uşă O scot din broască şi i-o întind doamnei Mansur FATIMA: El îmi întinde cheia, pe care o prind cu un deget şi o presez de sacoşe Mulţumesc încă o dată, şi treceţi liniştit mai târziu să vedeţi ce-i cu apa care a dispărut LOMEIER: Da, într-adevăr cred că o să mă întorc Până atunci, însă, o seară frumoasă FATIMA: Cu sacoşele deja în holul apartamentului Mulţumesc! Uşa se-nchide Nu mai pot să ţin cheile şi ele îmi cad pe jos LOMEIER: Uşa s-a închis Se aude, ca şi când cheile i-ar fi căzut iar pe jos FATIMA: Sacoşele le duc în bucătărie LOMEIER: Franziska Dehke stă scris sub un plastic îngălbenit lângă sonerie Scris de mână Nimeni nu s-a ocupat încă de asta Şi când te gândeşti că sunt deja câţiva ani de când locuieşte aici FATIMA: De ce nu deschizi uşa? FRANZISKA: Păi am deschis-o FATIMA: Da, da' când? Franziska fuge înapoi în sufragerie FRANZISKA: Cred că adormisem Pe canapea E atât de cald FATIMA: Păi închide transperanturile FRANZISKA: N-are nici un rost Mă duc să-mi fac un duş FATIMA: Bine - vezi că la opt, nouă şi zece nu curge apa FRANZISKA: Da? FATIMA: De-aia venise Lomeier LOMEIER: Sau poate că trebuia să intru şi eu cu ea? Nu cred Nu prea avea nimic pe ea FATIMA: Întotdeauna face aşa LOMEIER: Faţa roşie de tot Părul scurt şi blond, leoarcă de transpiraţie În situaţia asta nu pot să deranjez FATIMA: Vine acasă după munca în laborator, îşi aruncă lucrurile de pe ea şi se întinde pe canapea Şi o ia oboseala Şi pe urmă se duce la duş FRANZISKA: Sunt îngrozitor de obosită Să-mi fac un duş sau să nu-mi mai fac? FATIMA: Fă-ţi-l FRANZISKA: Da, poate Oare ce-am făcut eu azi, toată ziua? FATIMA: Stă nehotărâtă în hol şi se gândeşte LOMEIER: Oamenii se întorc acasă de la muncă şi vor să gătească Sau să-şi facă un duş Da, dar dacă n-au apă? FRANZISKA: Nu pot să mă hotărăsc Vrei şi tu un pahar? FATIMA: Nu, mulţumesc, mai întâi aranjez cumpărăturile FRANZISKA: Mai întâi îţi torn o înghiţitură FATIMA: Du-te mai întâi la duş Ea se întoarce pe canapea FRANZISKA: Ştiu şi eu FATIMA: Hai, dă-i drumul FRANZISKA: Da, poate KALIL: Acum se face opt jumate Din clipă-n clipă ar trebui să sune telefonul LOMEIER: Imediat se face opt şi jumătate Stau în faţa liftului şi mă gândesc dacă să sun la apartamentul - FATIMA: Sticla de coniac se află pe măsuţa din dreptul canapelei FRANZISKA: Nu mai e mult în sticlă FATIMA: Am adus eu alta Ea îşi toarnă LOMEIER: Nu Doar nu pot să mă întorc acum KALIL: Imediat are să sune Stau lângă telefon şi aştept Ştiu că are să sune Ca în fiecare seară O iubesc FATIMA: A rămas în cadrul uşii cu paharul de coniac în mână şi nu ştie încotro s-o apuce LOMEIER: Mai bine mai sun o dată mai târziu şi urc pe urmă ca să văd ce se-ntâmplă FRANZISKA: Cred totuşi că-mi fac un duş KALIL: În fiecare seară mă sună Întotdeauna înainte să apună soarele FATIMA: Eşti sigură? FRANZISKA: Da, aşa cred KALIL: Mă uit pe fereastră şi aştept să mă sune LOMEIER: Vine liftul Prea încet Privirea mea o ia pe coridor înapoi, străbate pereţii, în sus şi-n jos Aud apă Peste tot FATIMA: Ea se opreşte din drum KALIL: Oare de ce nu sună? FATIMA: Şi se întoarce din nou spre mine FRANZISKA: Ciudat FATIMA: Ce anume? FRANZISKA: Oare ce am făcut eu azi, toată ziua? FATIMA: Ai lucrat? FRANZISKA: Probabil FATIMA: Aşa că - du-te la duş FRANZISKA: Numai că nu-mi aduc aminte de nimic FATIMA: Hai lasă FRANZISKA: Ei da LOMEIER: Uşa liftului se deschide FRANZISKA: Mă duc să-mi fac un duş FATIMA: Du-te liniştită KALIL: Soarele e deja jos de tot la Apus Telefonul nu sună FATIMA: E timpul să sun LOMEIER: Să intru în lift? FRANZISKA: Să intru la duş? KALIL: Oare mai sună? FATIMA: Te duci o dată la duş? FRANZISKA: Da, mă duc totuşi LOMEIER: Mă hotărăsc s-o iau pe scări FRANZISKA: Da FATIMA: Ea intră în baie Eu iau telefonul LOMEIER: Cobor pe scări Casa scărilor sună ca un cântec FATIMA: Vii? KALIL: Da, bineînţeles FATIMA: Dar mai aşteaptă puţin KALIL: Lasă că ştiu eu FATIMA: Până se-ntunecă KALIL: Ştiu La revedere FATIMA: La revedere LOMEIER: Etajul şase KARPATI: Se înserează Mă uit pe fereastră la faţada blocului C de vizavi Ceva mă orbeşte, o rază de lumină îmi cade în ochi Geamul mat de la fereastra de la baie a unui apartament de la etajul şapte din clădirea de vizavi e deschis la refuz În oglinda dulăpiorului de deasupra chiuvetei se oglindeşte soarele înserării aflat jos de tot la Apus Pot să recunosc până şi periuţele de dinţi din paharul de lângă robinet O femeie blondă tunsă scurt intră în baie FATIMA: Acum e în baie Aşa e în fiecare seară, înainte de asfinţit - ea vine acasă Se dezbracă, e cuprinsă de oboseală Dintr-o dată nu mai e în stare să-şi aducă aminte de ziua care a trecut FRANZISKA: Sunt în baie Lângă mine chiuveta cu periuţele de dinţi în paharul de plastic KARPATI: Are pe ea doar lenjeria de corp Se dezbracă, se întoarce şi urcă în cadă Dă drumul la apă şi începe să se duşeze FATIMA: Îşi face duş LOMEIER: Etajul cinci Aud apă KALIL: A sunat În curând se întunecă şi pot să mă duc la ea FRANZISKA: Apa îmi curge răcoroasă pe spate în jos KARPATI: Ăia au apă, ciudat La noi în blocul B sunt ore întregi de când nu mai curge O fi vreo ţeavă spartă dincolo de bifurcarea conductei E un lucru neobişnuit, mai ales în anotimpul ăsta FATIMA: În fiecare seară îşi face duş, după ce se-ntoarce acasă Îi place să stea mult sub duş, mult de tot KARPATI: Şade în cadă şi se duşează Se uită în gol Că fereastra e deschisă, nu pare nici măcar să observe Îşi face duş, îi văd numai capul şi uneori braţul drept LOMEIER: Etajul patru FRANZISKA: Sunt aşezată în cadă şi privesc în gol Oare ce am făcut eu azi, toată ziua? FATIMA: Aud cum curge apa în baie KARPATI: Rămân la fereastră, dar nu din cauza femeii care se spală Ceva e ciudat Un zgomot FRANZISKA: Iar fereastra-i deschisă FATIMA: Se întoarce acasă de la serviciu, lucrează într-un laborator, intră pe uşă, şi din clipa asta cu fiecare secundă ziua care a trecut se îndepărtează tot mai mult, până când, atunci când soarele apune, nu mai e în stare să-şi aducă aminte nici măcar cum o cheamă KARPATI: Aud apă KALIL: Îmi bag cheile în buzunar şi-mi iau casca KARPATI: E cu putinţă? Oare vine de afară? Deschid fereastra LOMEIER: Etajul trei FRANZISKA: În clădirea de vizavi, în aripa umbrită a blocului B, la etajul şapte se deschide o fereastră KARPATI: Nu vine de afară FRANZISKA: Un bărbat se apleacă în afară, ca şi când ar căuta ceva KARPATI: Sună ca un cântec FRANZISKA: Ce-o fi căutând tipul? KARPATI: Nici înăuntru nu e - apa FRANZISKA: Oare mă vede? Nu cred KALIL: Pornesc scuterul FRANZISKA: Ce Dumnezeu am făcut eu azi, toată ziua? FATIMA: Aşa se întâmplă de când stăm aici De patru ani locuim aici împreună Când soarele apune, adoarme de-a binelea, în fiecare noapte, pe canapea Atunci vine prietenul meu Kalil, pe care ea nu-l cunoaşte, de care nu are habar, fiindcă ea doarme deja de fiecare dată când vine el LOMEIER: Etajul doi KALIL: Sunt doi ani de când o cunosc E singura femeie din viaţa mea Niciodată n-aş putea s-o înşel Niciodată FRANZISKA: El închide fereastra la loc În geam se oglindeşte cerul întunecat al serii Nu cred că poate să mă vadă KARPATI: Ea închide apa Se ridică Se şterge FATIMA: Nu i-am povestit niciodată de el FRANZISKA: Mă şterg, mă înfăşor într-un prosop şi ies din baie FATIMA: Dar de ce n-am făcut-o? KARPATI: Ea iese din baie FATIMA: Habar n-am KALIL: Întotdeauna-i aşa Trebuie să aştept până când apune soarele, apoi pot să mă duc la ea Încalec pe scuter şi mă duc la ea Intru în micul apartament Ea mă aşteaptă la uşă Pe canapea e întinsă colocatara ei care doarme Nu se trezeşte niciodată Ea nu mă cunoaşte deloc, nu m-a văzut niciodată Nu ştie nimic despre mine LOMEIER: Etajul întâi FATIMA: Ei, a fost bine? FRANZISKA: Mmhmm FATIMA: Vrei să te-ntinzi pe canapea? FRANZISKA: Imediat apune soarele FATIMA: Încă o înghiţitură de coniac? FRANZISKA: Ah FATIMA: Cască Cum a fost azi? FRANZISKA: Azi? FATIMA: Da FRANZISKA: Unde? FATIMA: La serviciu? KARPATI: Acum soarele s-a dus Dar eu încă mai am sunetul ăsta în urechi - sunetul apei, ca şi când încă aş mai auzi-o cum se duşează FRANZISKA: Care serviciu? Despre ce vorbeşti? FATIMA: Ochii i se închid LOMEIER: Parterul Jos KALIL: În faţa mea pe stradă conul de lumină de la farul scuterului E cald Văd deja blocurile în depărtare În curând am ajuns LOMEIER: Din pură curiozitate apăs pe butonul de lângă uşa liftului de la parter KARPATI: Cântecul mă trage afară din casă, mă atrage la tine, în blocul C, la etajul şapte LOMEIER: Ştiam eu Apăs pe butonul liftului şi nu se întâmplă nimic Liftul rămâne la etajul şapte şi nu se mai urneşte din loc S-a stricat Definitiv FATIMA: Dormi? FRANZISKA: Mmhmm? FATIMA: Dormeai deja? FRANZISKA: Ce? FATIMA: Dacă dormi? FRANZISKA: Lasă-mă KARPATI: Afară din casă - trebuie să mă duc la ea FATIMA: Are să se mai trezească abia în zori, are să fie foarte trează atunci, are să pună de-o cafea arabică, are să mă trezească, Bună dimineaţa, Fatima, prinţesa mea orientală, trebuie să plec imediat la serviciu, dar ia spune-mi, aseară trebuie că am adormit iar pe canapea, de ce nu m-ai trezit? Mă întreb, ce-ar fi dacă s-ar trezi o dată, noaptea KARPATI: Fug pe coridor în jos până la lift Trebuie să-i vorbesc FATIMA: Dacă cineva ar reuşi s-o trezească KARPATI: Liftul e deja sus Trebuie să-i povestesc despre cântec Deschid uşa de metal cu ferestruica aia mică, intru în lift, apăs pe P Uşa interioară a cabinei se închide huruind şi încep să cobor FATIMA: Poate că ar trebui să vină cineva s-o trezească cu un sărut KARPATI: Şase, cinci Îmi răsună în urechi, de parcă m-aş afla într-o baie turcească Patru, trei KALIL: Blocurile se apropie din ce în ce mai mult În spatele perdelelor în nenumăratele apartamente arde lumina Acolo sus locuieşte Fatima KARPATI: Doi, unu LOMEIER: Merg de-a lungul coridorului de la subsol spre locuinţa mea La uşa de la intrare îmi vine în minte vocea fostei mele soţii KARPATI: Parter Ies din lift şi traversez gazonul dintre blocuri S-a întunecat În apartamente ard luminile Uşile balcoanelor sunt deschise LOMEIER: Îmi vine în minte felul în care vorbea KARPATI: Stau în faţa intrării în blocul C şi mă uit în sus până la etajul şapte FATIMA: Dacă ar veni cineva şi ar săruta-o, poate că s-ar termina cu nopţile astea, nopţile în care doarme pe canapea, în timp ce eu stau alături şi mă uit la televizor sau sunt cu Kalil KARPATI: Uşa blocului e deschisă LOMEIER: Cât timp e de când nu m-am mai gândit la asta KARPATI: Iau liftul sau o iau pe scări? În pereţi foşneşte apa, o aud Mă iau după zgomot - o iau pe scări în sus KALIL: Aproape c-am ajuns FATIMA: Aud scuterul lui Kalil în faţa blocului LOMEIER: De unde vine chestia asta aşa, deodată? KARPATI: Etajul întâi KALIL: Ştiu că-mi aude deja scuterul FATIMA: El trebuie să fie LOMEIER: Numai să nu mă mai gândesc la asta KALIL: Mai ambalez o dată în gol, înainte să opresc motorul în faţa blocului Casca o încui ca de fiecare dată de portbagaj LOMEIER: Să nu mă gândesc la asta KALIL: Stau în faţa blocului şi mă uit în sus până la etajul şapte Acolo sus locuieşte ea FATIMA: Acum imediat are să vină cu liftul KALIL: Uşa blocului e deschisă KARPATI: Etajul doi KALIL: Să iau liftul sau s-o iau pe scări? Stau în faţa uşii verde închis de la lift şi sunt nehotărât LOMEIER: O văd cum stă în faţa mea şi-mi vorbeşte KALIL: Apăs pe butonul liftului Nu se întâmplă nimic Apăs încă o dată Acum FATIMA: Imediat KALIL: Liftul începe să coboare Sună ciudat KARPATI: Etajul trei FATIMA: Franziska doarme LOMEIER: Uită şi gata KALIL: Uite-l că vine Uşa de siguranţă din interior se deschide Deschid uşa metalică cu mica ferestruică şi mă sui în lift Apăs pe şapte Poate să ducă până la de kilograme sau cinci persoane Construit în anul , Lübbes und Peters LOMEIER: Uită pur şi simplu KALIL: Uşa de siguranţă se închide huruind Liftul începe să urce Etajul întâi FATIMA: Mai bine să mă duc la uşă KALIL: Etajul doi Motorul liftului sună ciudat Etajul trei KARPATI: Etajul patru KALIL: Etajul patru Nu poate fi adevărat Cu puţin înainte de etajul cinci, liftul se blochează S-a blocat LOMEIER: Nu merge FATIMA: Unde întârzie? KALIL: Liftul stă Nu se poate Nimic nu mai merge Nici măcar butonul de alarmă LOMEIER: Acuma-mi dau seama: Ar trebui să pun un anunţ pe uşa liftului: Liftul defect Ca nu cumva să se mire careva sau să trebuiasă să aştepte cine ştie câte ore în lift KALIL: Îmi pierd minţile Alo? LOMEIER: Măcar scoate-ţi halatul când eşti acasă, ar fi spus ea KARPATI: Etajul cinci Am emoţii KALIL: Mă aude cineva? LOMEIER: Şi să-l sun pe mecanicul de la Lübbes und Peters FATIMA: Sunt sigură că era scuterul lui Ia să dau o fugă pe balconul de la bucătărie să mă uit jos Da, e acolo - casca şi-a încuiat-o ca-ntotdeauna de portbagaj Dar unde-i Kalil? KALIL: Alo? LOMEIER: Dar nu-l mai sun azi Cât timp liftul e blocat la etajul şapte, n-are ce să se-ntâmple FATIMA: Ies din apartament, las uşa de la intrare deschisă şi dau fuga pe scări în jos Kalil? Nu se poate să KARPATI: Etajul şase FATIMA: Liftul nu se mişcă Înseamnă că a luat-o pe scări Cobor să-l întâmpin KALIL: Alo? Nu mă aude nimeni FATIMA: Aud paşi pe scări El trebuie să fie KARPATI: Vine cineva de sus FATIMA: Nu, nu e el, e altcineva KARPATI: O femeie care arată a arăboaică trece pe lângă mine grăbită cu privirea nervoasă şi coboară scara FATIMA: Nu l-am mai văzut până acum LOMEIER: Ştii bine că nu-mi place halatul FATIMA: Etajul şase KALIL: Dacă mi-a auzit scuterul, Fatima o să se mire unde întârzii şi are să mă caute Alo? KARPATI: Etajul şapte Am ajuns sus Apartamentul femeii de la duş trebuie să fie la capătul culoarului Habar n-am ce trebuie să spun când are să deschidă uşa LOMEIER: Pauză Nu mi-a plăcut niciodată KALIL: Fatima? FATIMA: Etajul cinci LOMEIER: O să mai dau o fugă până sus să mă uit Dau o fugă până sus şi întreb scurt la doamna Dehke dacă pot să-i verific instalaţia KARPATI: Merg de-a lungul coridorului Urechile îmi vuiesc KALIL: Ce se-ntâmplă dacă nu mă găseşte nimeni? FATIMA: Etajul patru Cobor scările în fugă Kalil? LOMEIER: Mai bine acum decât mai târziu KARPATI: Uşa apartamentului e deschisă LOMEIER: Sau poate că tot mai târziu e mai bine - că nu avea mai nimic pe ea KALIL: Nu mă aude nimeni? FATIMA: Etajul trei KARPATI: Uşa apartamentului e deschisă FATIMA: Kalil? Unde eşti? KARPATI: Alo? KALIL: Alo? FATIMA: Alo? Etajul doi LOMEIER: Mai bine mai dau o fugă până sus ceva mai încolo KARPATI: E cineva aici? Intru în apartament LOMEIER: Sau nu? KALIL: Apăs iar şi iar pe toate butoanele liftului Fără nici un rost FATIMA: Etajul întâi KARPATI: Îmi bate inima FATIMA: Nu mai am suflu Parter Îmi aduc aminte că am lăsat uşa deschisă sus KARPATI: Ea e E întinsă pe canapea şi doarme E minunat de frumoasă Doarme adânc În urechile mele foşnet de apă, în capul meu cântecul care se aude din ce în ce mai clar KALIL: Nici o speranţă FATIMA: Nici urmă de Kalil Nu se poate Ies în faţa blocului Uite scuterul lui - deodată se ridică o adiere scurtă şi caldă de vânt În spatele meu uşa blocului se închide Şi eu n-am cheile la mine LOMEIER: Acum mă duc până sus FATIMA: Uşa blocului e încuiată KARPATI: Ce caut eu aici? Stau aici într-o locuinţă străină lângă o femeie care doarme şi care nu are mai nimic pe ea FATIMA: N-are nici un rost să sun la Franziska - oricum, aia nu se trezeşte KALIL: E aşa o zăpuşeală aici FATIMA: Nimeni nu vine şi nimeni nu pleacă LOMEIER: Acum a avut destul timp să se îmbrace Merg pe coridorul de la subsol KARPATI: Îngenunchez lângă femeia adormită Lângă umerii ei luminoşi Pe măsuţa din faţa canapelei se află o sticlă de coniac aproape goală LOMEIER: S-a stins lumina FATIMA: În casa scărilor lumina s-a stins Nu vine nimeni cu cheia de la intrare Deasupra mea, balcoanele a zece etaje şi cerul fără nori al nopţii KALIL: Trebuie să ies de aici KARPATI: Iau o înghiţitură LOMEIER: Merg mai departe prin întuneric până la scară FATIMA: În faţa mea o baterie întreagă de sonerii Unul lângă altul şiruri verticale pline de nume Ritzkowsky, Ansorg, Richter, Sadici, Tompson, Körte, Baethge, Behrends, Schlösser, Rieling, Dacanalis KARPATI: Îi ating părul scurt şi blond Iertare, eu FATIMA: Hinrichs, Bartels, Düwel, Sander, Awram, Fischer, Eckstein, Viani şi aşa mai departe De unde să-ncep În casa scărilor lumina se aprinde din nou Poate vine cineva LOMEIER: Apa se pierde la etajul şapte - şi de când s-a dus soarele, foşneşte în pereţi şi mai tare ca înainte KARPATI: Mai înainte, când ai intrat în baie ca să-ţi faci duş, eu eram la fereastra de vizavi şi te-am văzut LOMEIER: Parter KARPATI: Înţelegi - eu locuiesc în blocul de vizavi, şi te-am văzut când ai intrat în baie Fereastra cu geam mat era deschisă Soarele se oglindea în micul dulap de deasupra chiuvetei cu periuţele de dinţi LOMEIER: La parter atârn plăcuţa pe uşa metalică a liftul Liftul defect KALIL: Stau jos pe podeaua liftului şi mă uit fix la uşile de siguranţă, închise FATIMA: Ăsta-i Lomeier - hei! KARPATI: Te-am văzut - ai deschis robinetele Şi erai atât de, atât de FATIMA: Hei! KARPATI: Erai atât de - oare cum aş putea să descriu LOMEIER: Şapte etaje pe jos KALIL: Poate se întâmplă ceva dacă forţez uşa de siguranţă FATIMA: Nu mă vede! KARPATI: Fereastra cu geam mat era deschisă şi soarele se vedea în oglindă FATIMA: Dispare în casa scărilor - s-a dus KALIL: Poate că aşa pot fi auzit mai bine KARPATI: Şi atunci am vrut să te sărut - dar în clipa aia nu ştiam încă FATIMA: N-o să audă, dar am să încerc totuşi: Apăs pe propria noastră sonerie: Dehke - Mansur Sună KARPATI: Sună LOMEIER: Etajul întâi KARPATI: A sunat, dar ea nu se trezeşte FATIMA: Doarme mai departe KARPATI: Doarme mai departe Sună lung FATIMA: E clar KARPATI: Precis e cineva jos la uşa de la intrare, fiindcă uşa apartamentului e în continuare deschisă LOMEIER: Etajul doi KALIL: Încerc să-mi bag degetele în crăpătura îngustă din uşa de siguranţă FATIMA: Parcurg întreg şirul de sus în jos Sub noi, la etajul şase, stă Katja Hartinger, care în fiecare vineri seara îşi spală rufele în pivniţă De aia o şi cunosc În fiecare vineri la ora asta e-n pivniţă Astăzi e vineri KALIL: Dar uşa nu cedează nici un centimetru Nici măcar un centimetru LOMEIER: Tu n-ai priceput nimic, absolut nimic -, cum de-mi trece acum prin cap chestia asta? KARPATI: Femeia care doarme pe canapea arată ca şi când ar fi o fiinţă necomplicată, optimistă, curioasă FATIMA: Katja nu deschide În continuare am să încerc la familia Hinrichs la cinci Dar bărbatul lucrează noaptea, iar femeia nu deschide uşa când nu e el acasă KALIL: Mă proptesc cu spatele în peretele lateral lângă butoane şi încerc să forţez uşile interioare cu picioarele LOMEIER: Etajul trei KALIL: Am alunecat KARPATI: Ca şi când ar putea să fie frumos să fii împreună cu ea, duminica dimineaţa, la început, când explorăm în oraş cafenele străine KALIL: Încă o dată FATIMA: Marion Richter de la patru îşi petrece în mod normal serile de vineri cum e şi asta de azi cu prietenul ei Andi în faţa televizorului Asta trebuie să fie acasă KARPATI: Şi în faţa noastră stau ceştile cu café latte sau latte macchiato KALIL: Uşa începe să cedeze FATIMA: Sau fac mâncare şi apoi se bagă împreună în cadă KALIL: Dar nu cine ştie ce FATIMA: Ei hai - Încep să stau de vorbă cu interfonul, cu toate că încă nu-mi răspunde nimeni Alo? Alo? KALIL: Încă o dată FATIMA: Ia să mai sun o dată Deschide o dată KALIL: Să mai încerc odată Deschide-te LOMEIER: Etajul patru FRANZISKA: Mama mea în bucătărie Lumină electrică Toamnă târzie Culoarea pereţilor în casa scărilor Locuinţa părinţilor mei, când eram mică Totul e deosebit KALIL: Lovesc cât pot de tare cu piciorul Ceva se sparge Nu contează Uşa de siguranţă cedează FATIMA: Marion nu deschide Nu-i acasă, şi nici prietenul ei nu e Sau sunt într-adevăr în cadă KARPATI: Dimineaţa târziu umblăm împreună pe străzi Ne oprim în mijlocul unui pod mic şi ne uităm împreună în râu Ce vară KALIL: Uşa de siguranţă e deschisă Spre propria mea surpriză nu mă trezesc însă faţă-n faţă cu peretele gol al puţului liftului Stau în faţa uşii metalice de la etajul cinci Prin fereastra micuţă din uşă pot să văd holul Dar uşa nu se deschide Un mecanism o ţine încuiată FRANZISKA: În stânga camera copiilor, în dreapta bucătăria, baia, drept înainte se ajunge în sufragerie, în spate se află dormitorul părinţilor mei Am patru sau cinci ani LOMEIER: Nimic - cum spunea ea asta FATIMA: Eticheta soneriei de la etajul trei e goală, deşi precis că şi acolo locuiesc oameni KALIL: Prin fereastră nu pot să văd scara, dar se aude ca şi când cineva ar veni de jos LOMEIER: Etajul cinci FATIMA: Pot chiar să aud de aici soneria de la etajul trei Probabil că uşa de la balcon e deschisă Da? Întreabă o voce prin interfon, o femeie Voci în fundal, muzică, poate o petrecere Alo, bună seara, scuzaţi deranjul, am rămas încuiată pe dinafară şi KALIL: Alo? LOMEIER: Sau: Totuşi n-ai crezut asta cu adevărat FRANZISKA: Dacă mă ridic pe vârfurile degetelor de la picioare, pot să mă uit pe deasupra balustradei de la balconul bucătăriei Printre blocuri circulă maşini, umblă oameni KALIL: Nu mă aude nimeni FATIMA: Vocea de femeie îmi vorbeşte într-o limbă străină Alo? Eu Trosc A pus la loc în furcă receptorul de la interfon Mai sun o dată Sună Aştept KARPATI: Totul are să fie nou şi altfel Deosebit FATIMA: Alo? Întreabă un bărbat la interfon KALIL: Alo? FATIMA: Alo? Am rămas încuiată pe dinafară, şi acum aş vrea să - din nou voci, muzică, pe urmă nimic LOMEIER: Etajul şase Nu mai pot KALIL: Nimic KARPATI: Sub pleoape, ochii ei se mişcă încoace şi-ncolo Visează FRANZISKA: Am şase ani Părinţii mei au un birou de asigurări Eu sunt un copil fericit La toamnă o să merg la şcoală, şi totul miroase a iarbă În vara asta plecăm în vacanţă Suntem în Turcia Pe plajă Mama mă unge pe spate Nisipul e atât de fierbinte, că te arde la tălpi Aşa ceva n-am mai trăit KARPATI: Urmăresc liniile verticale ale buzelor ei FATIMA: Bărbatul de la etajul doi nu mai trăieşte acolo, cu toate că numele lui a rămas lângă sonerie Cică ar fi murit, şi fiica lui l-ar fi găsit aşa Habar n-am KALIL: Cu o şurubelniţă, aş putea să demontez mecanismul - sau cu un pix Iar un pix am la mine în buzunar FRANZISKA: Pe drumul de întoarcere ne oprim în Istanbul, ne ducem pe la moscheile care de departe arată ca nişte broaşte ţestoase, ne ducem la bazar În bazarul acoperit în care, cum îmi povesteşte tata, există tot ce ţi-ai putea dori Mama spune să o iau de mână, dar eu alerg mult înainte prin gangurile ramificate, mult înainte, şi mă uit în sus la tavanul boltit şi la pantofii mei KARPATI: Vreau s-o sărut FRANZISKA: În faţa prăvăliilor sunt aşezaţi bărbaţi şi beau ceai din nişte pahare mici Părinţii mei nu mai sunt în spatele meu, eu nu ştiu unde se află, i-am pierdut În faţa mea, în mijlocul bazarului, în dreptul unei cafenele sau aşa ceva, stă o cămilă uriaşă LOMEIER: Sunt sus, la etajul şapte Foşneşte KARPATI: O sărut FRANZISKA: Cineva îşi aşează mâna pe gura mea Abia dacă mai pot să respir KARPATI: Buzele mele peste ale ei, mâna mea pentru o clipă în părul ei KALIL: Mecanismul cedează, dar nu se deschide LOMEIER: Merg de-a lungul holului spre - Doamna Mansur a spus că aş putea să mai trec o dată FRANZISKA: Şi cineva mă duce de acolo Iarăşi văd tavanul boltit Dar nu-mi mai văd pantofii KARPATI: Dar de ce nu te trezeşti, când te sărut LOMEIER: Întregul coridor răsună ca un râu FATIMA: La etajul întâi e întuneric, atâta lucru pot să recunosc şi eu de aici Sună Bremer, stă scris la sonerie, dar familia Bremer nu-i acasă Poate la cinematograf Sau într-altă parte - prea multe posibilităţi nici nu sunt KARPATI: Hai, sărută-mă şi tu LOMEIER: Întregul culoar răsună ca un fluviu FRANZISKA: Zgomotul unei fântâni Apă Sună aproape ca cu ciripit de păsări Râsete îndepărtate Este încă dimineaţă devreme Fatima, servitoarea mea, îmi pune lângă pat o tavă cu ceai şi Ayran Şi cu covrigei cu susan Nu mai am şase ani Am doisprezece KARPATI: E ceva ce trage de mine, mă smulge din loc - se opinteşte cu toată puterea - ce anume e? LOMEIER: - Sunt aici Ciudat - uşa apartamentului e deschisă KARPATI: Nu reuşesc să-i fac faţă FATIMA: Cei de la parter se numesc Linhard Habar n-am cine e LOMEIER: Alo? E cineva aici? Doamnă Dehke? FATIMA: Interfonul foşneşte Da? Întreabă o voce de femeie LOMEIER: Nici un răspuns KALIL: În sfârşit, mecanismul cedează şi încuietoarea uşii se desface FATIMA: Sunt eu, Fatima Mansur de la etajul şapte, îmi pare foarte rău că vă deranjez, am rămas încuiată afară din greşeală, aţi putea cumva să-mi deschideţi uşa? KALIL: Am ieşit LOMEIER: Intru în apartament Alo? FATIMA: Broasca zumzăie Sunt din nou înăuntru KALIL: O, Doamne Mulţumesc LOMEIER: Iat-o întinsă pe canapea Nu are aproape nimic pe ea, e doar înfăşurată într-un prosop - doarme, şi-ncolo nu mai e nimeni aici Doamnă Dehke? Pe măsuţa din faţa canapelei e o sticlă de coniac aproape goală Cum stă ea întinsă aici - o peliculă umedă pe pielea ei Părul scurt şi blond e transpirat, ea respiră repede, poate că visează KALIL: Alerg pe scări în sus spre apartamentul Fatimei - precis că ea m-a şi căutat deja LOMEIER: Stau lângă ea, o privesc Ea doarme FATIMA: Alerg pe scări în sus înapoi spre locuinţa noastră LOMEIER: Doamnă Dehke? Ea nu se trezeşte FRANZISKA: Sunt iubita şeicului Al Harad Barhadba, dar şeicul mă iubeşte tandru ca pe o fiică, sunt neatinsă De când am fost răpită la Istanbul trăiesc în harem la reşedinţa lui din oraşul Kinsh el Sar în deşert Privesc de la fereastra cu ornamente maure spre portocalii înfloriţi din curte, instalaţia de stropit funcţionează Umezeala urcă spre cerul albastru E extraordinar E minunat de frumos KALIL: Etajul şase LOMEIER: Nu ştiu de ce, dar deodată îngenunchez lângă ea, îi ating umerii goi FRANZISKA: Astăzi e o zi deosebită Astăzi împlinesc douăzeci de ani, şi mai târziu, şeicul pe care aproape că l-aş putea numi tatăl meu, are să mă dezvirgineze Nu mă mai gândesc niciodată la casa mea de odinioară, la părinţii mei, niciodată KARPATI: În capul meu simt înţepătura mirosului de alcool LOMEIER: Şi o sărut Cât e de când nu am mai pus mâna pe o femeie, de când nu am mai atins o femeie, o sărut FRANZISKA: Dar Kafra, prima soţie a şeicului, e bolnavă de gelozie pe mine, copila blondă, şi ieri noapte în harem m-a blestemat în gura mare FATIMA: Etajul întâi FRANZISKA: Pentru asta, şeicul a pus ca astăzi să i se taie capul LOMEIER: Şi ea doarme mai departe Nu se întâmplă nimic Eu mă ridic, încă mai simt buzele mele pe buzele ei Ce vrei, vreau eu să strig la ea, ce faci tu cu mine aici KALIL: Etajul şapte Alerg de-a lungul coridorului spre apartamentul Fatimei, numărul - LOMEIER: Foşneşte atât de tare De ce nu te trezeşti? Dormi numai, dormi pur şi simplu mai departe pe canapeaua ta în apartamentul tău de trei camere de la etajul şapte, n-am vrut să te sărut, s-a întâmplat, vreau să plec de aici, afară din apartamentul - , pornesc împiedicându-mă spre uşa apartamentului, care e încă deschisă KALIL: Uşa apartamentului e deschisă, ciudat LOMEIER: Păşesc peste pragul uşii şi mă trezesc în lumina orbitoare Un vânt fierbinte mă învăluie şi în ochii mei arde nisipul KARPATI: Cineva ţipă Unde mă aflu? FATIMA: Etajul doi KALIL: Intru în apartament Fatima? Nu răspunde nimeni Alo? Închid uşa în umra mea Fatima? FRANZISKA: Dar, chiar şi lipsit de trup, capul ei îngrozitor mai strigă o dată spre mine: Fii blestemată Să te dizolvi, să te pierzi, de nimic n-ai să mai poţi să-ţi aduci aminte din ceea ce ai fost odată Nefericirea s-o aduci asupra fiecăruia care îţi sărută buzele, şi niciodată să nu mai vezi luna, până când într-o noapte ai să ajungi să fii ceea ce eşti în realitate KARPATI: Jur împrejurul meu e sticlă Stau într-un lichid Miroase a alcool Stau în coniac KALIL: Trec în fugă prin holul apartamentului Pe jos zace legătura de chei cu cămilă a Fatimei LOMEIER: Jur împrejurul meu e nisip, până la orizont FRANZISKA: Faceţi ceva, strigă şeicul; faceţi o dată ceva, strigă femeile KARPATI: Mă aflu într-o sticlă Mă aflu într-o sticlă de coniac pe măsuţa de lângă canapea, e sticla din care tocmai am băut LOMEIER: Sus de tot deasupra mea stă soarele KARPATI: Prin sticlă văd totul deformat, mărit, femeia care doarme pe canapea, cea pe care tocmai am sărutat-o Încă mai visează Ochii încă i se mai mişcă încoace şi-ncolo pe sub pleoape FRANZISKA: Acum abia cum securea călăului desparte capul tăiat în două jumătăţi pe verticală Tăcere KALIL: Alo? E cineva aici? FATIMA: Etajul trei KALIL: Pe canapea în sufragerie e întinsă - ca întotdeauna, când vin - Franziska, colocatara Fatimei, şi doarme KARPATI: Sunt minuscul Pantofii mei lungi de un centimetru sunt leoarcă de coniac Deasupra mea, gâtul sticlei pe care am uitat să-l astup la loc, inaccesibil de sus În deschizătura sticlei se prinde cu un sunet jos un curent de aer Alo? LOMEIER: Mă găsesc într-un deşert Este atâta lumină, că abia de pot să ţin ochii deschişi Mă uit în jos la mine - încolo nu m-am schimbat - sandalele, halatul cenuşiu, toate la fel ca-ntotdeauna Arşiţa e atât de uscată, că nici un strop de sudoare nu-mi apare pe frunte KALIL: Nu are aproape nimic pe ea FRANZISKA: Ce coşmar KALIL: E frumoasă KARPATI: Un bărbat a intrat în cameră El stă lângă canapea FRANZISKA: Unde mă aflu? KALIL: Ea se trezeşte - bună FATIMA: Etajul patru FRANZISKA: Stau întinsă pe o canapea într-o cameră Lângă mine o măsuţă Pe ea se află o sticlă de coniac aproape goală Nu am aproape nimic pe mine, sunt înfăşurată numai într-un prosop Unde mă aflu aici? Un bărbat străin stă lângă mine şi mă priveşte Cum am ajuns aici? KALIL: Bună - pare derutată Poate că a visat KARPATI: Cum de-am ajuns în sticla asta FRANZISKA: Privirea mea goneşte prin cameră - în locul ferestrelor maure cu ornamente o fereastră cu calorifer şi perdea Afară e noapte În faţă un televizor, aşezat pe mocheta de culoarea nisipului Gravuri şi postere pe pereţi, alături poliţe ieftine cu fotografii de oameni, pe care nu i-am văzut niciodată în viaţă KALIL: E totu-n regulă? KARPATI: Şi cum mai ies eu vreodată de aici? Ajutor! LOMEIER: Doar nu ai de gând, cu toată seriozitatea, să umbli toată ziua în halatul ăsta, sau ai? KARPATI: Femeia s-a trezit, dar nu mă aude Lângă ea stă, uriaş, bărbatul Alo? Chiar nu mă vedeţi? Sunt aici! FATIMA: Etajul cinci LOMEIER: De ce nu? FRANZISKA: Nu reuşesc să scot nici un cuvânt LOMEIER: Fiindcă obiectul arată ridicol Eşti ridicol KALIL: Ea nu vorbeşte Eu sunt Kalil - prietenul Fatimei Uşa apartamentului era deschisă Se întâmplă cumva să ştii unde s-a dus Fatima? Tocmai am rămas blocat în lift - la etajul cinci - dar am reuşit să ies Deocamdată ar fi mai bine să nu-l foloseşti FRANZISKA: El zâmbeşte Şi spune ceva despre un lift KARPATI: Ea se ridică, are grijă ca prosopul să o acopere, şi se duce la fereastră Alo?! Chiar nu m-auziţi? KALIL: Ea se ridică şi se duce la fereastră FRANZISKA: Stau în faţa unei ferestre de bloc, la etajul şapte sau poate opt KARPATI: Ea priveşte afară FRANZISKA: Într-o casă ca asta am crescut eu Într-o casă ca asta mi-am petrecut primii ani ai copilăriei O Doamne Deasupra aşezării de blocuri stă luna, şi mi se pare că sunt ani de când n-am mai văzut-o KALIL: E ciudată FATIMA: Etajul şase KARPATI: Un sunet gol în gâtul sticlei FRANZISKA: E ca şi când m-aş dizolva LOMEIER: Peste coama ascuţită a dunelor, urlând, umblă vântul FRANZISKA: Am nevoie de ajutor LOMEIER: Eşti caraghios Şi mă faci şi pe mine să par caraghioasă KALIL: Deodată mi se aruncă în braţe KARPATI: Ea aleargă la el FRANZISKA: Te rog - salvează-mă Sunt pe cale să mă dizolv Ăsta e blestemul soţiei şeicului - scoate-mă de aici LOMEIER: Astea-s amintiri care te fac să strângi pumnii KALIL: Ce? FRANZISKA: Nu te cunosc, dar nu fugi Ajută-mă, du-mă înapoi în oraşul Kinsh el Sar în deşert Şeicul Al Harad Barhadba are să te răsplătească din plin, nu mă lăsa singură în coşmarul ăsta LOMEIER: Şi când te gândeşti cât de mândru fusesem să-i arăt totul: instalaţia de încălzire şi instalaţia de ventilaţie, incineratorul de gunoi şi motoarele liftului KARPATI: Ea se agaţă de el KALIL: Termină! KARPATI: Şi nu-i mai dă drumul FRANZISKA: Nu, te rog KARPATI: Prosopul îi alunecă de la subsuori KALIL: Lasă-mă KARPATI: E goală FATIMA: Etajul şapte Am ajuns sus FRANZISKA: Rămâi aici KALIL: Ce ai? E goală şi se ţine strâns de mine FATIMA: Merg de-a lungul coridorului spre apartamentul nostru KALIL: Vreau să mă smulg din strânsoare KARPATI: El vrea să se smulgă din strânsoare FRANZISKA: Nu pleca KALIL: Termină FRANZISKA: Te rog LOMEIER: Sau aveai cumva de gând să-ţi petreci toată viaţa aşa? Eu nu FATIMA: Uşa apartamentul e închisă Dar eu o lăsasem deschisă KARPATI: Preţ de o clipă, ea îşi apasă buzele peste ale lui KALIL: M-a sărutat - nu ştiu cum de s-a putut întâmpla una ca asta FATIMA: Cum se face că uşa este încuiată acum? Apăs pe sonerie Sună KARPATI: Sună KALIL: Sună FRANZISKA: Sună ceva KALIL: Încerc să ajung la uşă FRANZISKA: Nu fugi FATIMA: Nu se întâmplă nimic Dar aud glasuri în apartament KALIL: Dă-mi drumul! FRANZISKA: Nu! KARPATI: El se smulge Aleargă la uşă, ea în spatele lui - nu mai pot să-i văd FATIMA: Uşa se deschide KALIL: În faţa mea se află Fatima În spatele meu stă Franziska, goală, care continuă să se ţină de mine strâns LOMEIER: Pe coama unei dune de nisip în faţa mea apare silueta vibrând în arşiţă a unui cort de beduini Pornesc într-acolo Fiindcă faci totul pe dos, spusese ea FATIMA: Franziska FRANZISKA: În faţa uşii stă o femeie FATIMA: În faţa mea stă Kalil - în spatele lui, Franziska, e goală KALIL: Nu ştiu ce să spun FATIMA: Porcule KALIL: Nu, nu FRANZISKA: Femeia îmi pare cunoscută FATIMA: Porc ordinar ce eşti KALIL: Nu FRANZISKA: Rămâi cu mine, te rog FATIMA: El se holbează la mine cu ochii măriţi Te omor KALIL: Fatima LOMEIER: Fiindcă întotdeauna faci totul pe dos Picioarele mi se afundă în nisip, cad, mă ridic şi alerg mai departe spre cort FATIMA: Un cuţit - am să-l înjunghii Am nevoie de un cuţit KALIL: Ea trece pe lângă mine în goană FRANZISKA: Femeia trece în goană pe lângă noi KARPATI: O femeie dă buzna înăuntru şi dispare în bucătărie LOMEIER: Duna e atât de abruptă, de-abia pot să înaintez KARPATI: Femeia vine înapoi KALIL: Ea vine înapoi În mână are un cuţit FATIMA: El o rupe la fugă KALIL: Ea vrea să mă omoare FRANZISKA: El o rupe la fugă KALIL: Ea fuge după mine FATIMA: Franziska vine după mine - în pielea goală KALIL: Eu profit de avansul pe care l-am luat, alerg pe coridor în jos Ajutor! FATIMA: Te omor, dinadins m-ai atras afară din apartament, ca s-o fuţi în somn pe colocatara mea! FRANZISKA: Eu alerg în urma lor Femeia strigă FATIMA: Imediat are să ajungă în casa scărilor LOMEIER: Sunt aproape sus În faţa mea, la o distanţă de cincisprezece metri, poate, văd cortul KALIL: Ele mă urmăresc Eu alerg pe scări în jos FATIMA: Stai pe loc FRANZISKA: Ce fel de casă e asta, în care sunt acum? KARPATI: Nu mai vine nimeni Apartamentul e gol Sunt singur LOMEIER: Alo? E cineva aici? Vântul şuieră Urlă Foşneşte, se încurcă în cort KALIL: Etajul şase Acum ele sunt în capul scărilor KARPATI: Curbat, prin sticlă, în faţa mea, cantul mesei Mocheta de culoarea nisipului Televizorul Caloriferele Rafturile ieftine pentru cărţi Canapeaua Prosopul ei pe jos KALIL: Departe în spate la capătul culoarului se deschide uşa unui apartament Intră aici, aud spunând o voce de femeie, ca şi când ar fi chiar lângă mine LOMEIER: O femeie trage dinăuntru pânza de la intrarea în cort şi mă roagă să intru KALIL: Eu alerg de-a lungul culoarului până la apartamentul acela Nu mai pot FRANZISKA: Mai încet KALIL: Numărul - Pe eticheta soneriei de lângă uşă stă scris Hartinger Uşa este deschisă FATIMA: Etajul şase A dispărut Unde s-o fi dus - se ascunde pe undeva porcul LOMEIER: Intru în cortul de beduini Ochii mei trebuie mai întâi să se obişnuiască cu întunericul brusc În mijlocul cortului stă femeia E singură KARPATI: Sunt singur într-o sticlă într-un apartament care arată ca mii de alte apartamente FRANZISKA: A dispărut KALIL: Închid uşa în urma mea şi trag adânc aer în piept În faţa mea stă o femeie tânără Tocmai voiam să-mi atârn rufele la uscat, spune ea Şi în timpul ăsta se descheie la bluză Apoi se întoarce şi se apleacă peste un suport pentru rufe Vino LOMEIER: Femeia arată înfricoşător O cicatrice lată şi violetă îi traversează tot gâtul şi o a doua cicatrice îi împarte faţa în două vertical din creştet peste nas până la bărbie KARPATI: Cunosc toate astea: camera, mobila Eu însumi am locuit odată aşa Singur Şi în doi KALIL: Vino, zice ea FATIMA: Kalil e de negăsit Mă întorc S-a terminat FRANZISKA: Bărbatul a dispărut Mi se face frig Femeia se întoarce tăcută Eu o urmez Ce altceva să fac FATIMA: Pentru mine s-a terminat KALIL: Vino încoace KARPATI: Dincolo de peretele de sticlă trec chipurile femeilor cărora, printre mobile la fel ca astea de aici, le-am stat cândva aproape Dar cât de mult s-au schimbat Ce vârstă au ele acum Cum arată ele astăzi la fel ca atunci mamele lor FRANZISKA: Aşteaptă FATIMA: Lasă FRANZISKA: Dar FATIMA: Ţine-ţi fleanca KARPATI: Cu pumnul strâns lovesc în peretele de sticlă Nu se întâmplă nimic, nu se schimbă nimic Îmi trec prin cap toate speranţele, noile începuturi, lucrurile comune, care se citeau odată pe feţe, primele sărutări, nopţile petrecute împreună în parcuri, pe terase şi balcoane, generozitatea, acordul, care apoi într-o zi se dizolvă, se duce, deşi fiecare contase atât de ferm pe celălalt - în apartamente ca acesta, sau ca al meu, sau în apartamente precum acela de atunci, poate, cu dulapul lui zidit în perete în care puteai intra în picioare, sau ăla cu baia aia ciudată, de care făceam întotdeauna atâta haz FATIMA: Etajul şapte KALIL: Nu vreau KARPATI: Ăsta e iadul: că te gândeşti, totul are să fie bine, cel puţin de data asta, şi pe urmă nu se întâmplă aşa, ci poate chiar şi mai rău decât fusese vreodată până atunci FATIMA: Alerg de-a lungul coridorului spre apartamentul nostru Cât de inexorabil ne transformăm în ceea ce suntem la urmă - În faţa ochilor mei se face întuneric LOMEIER: Ce bine că ai venit, spune femeia cu cicatrice KALIL: Dar n-am încotro LOMEIER: Ce foşneşte aici atât de tare? Vântul să fie? Nu, spune ea, tu ştii foarte bine, asta e apa Apa? Da Care apă? Apa pe care ai căutat-o toată ziua - doar din cauza asta te afli aici Apa care dispare la etajul şapte? Exact, spune ea, şi îşi strâmbă dispreţuitor gura împărţită în patru În spatele meu, în dreptul intrării în cort, deschise, ţâşneşte din nisipul deşertului o fântână de apă care urcă până la douăzeci de metri spre cer Apa! KALIL: Geme atât de tare, aproape că ţipă LOMEIER: Apa te-a adus aici şi te poartă acum la mireasa ta, o aud strigând pe femeia cu cicatrice, cu bine! KALIL: Ea ţipă şi aproape că răstoarnă suportul pentru rufe LOMEIER: Cortul şi chiar şi femeia se dizolvă şi se transformă în aer sub ochii mei - ce-a vrut să spună cu asta? Care mireasă - nici un răspuns FATIMA: Sunt din nou în apartament, alerg la mine în cameră, îmi iau valizele şi încep să împachetez FRANZISKA: Unde vrei să pleci? FATIMA: Unde vreau să plec? Franziska stă în faţa camerei mele în pielea goală Ce te interesează pe tine? Pune-ţi o dată ceva pe tine FRANZISKA: Voiam doar să te întreb - poate aş putea să vin cu tine FATIMA: Niciodată Cară-te Ia-ţi ceva pe tine Şi, în cazul în care ai uitat: Dulapul tău de haine e cu o uşă mai încolo, alături LOMEIER: Deşertul se umple cu apă FATIMA: Ea pleacă Eu îmi împachetez lucrurile Lucrurile mele, pe care odată trebuie că le-am despachetat aici şi le-am pus în dulap Aşa cum fac toţi ceilalţi cu cururile lor şi cu dulapurile lor Dar eu n-am idee cum am ajuns odată aici, nu-mi mai aduc aminte LOMEIER: Deşertul se transformă în râu FATIMA: Într-o zi stăteam în faţa uşii de jos de la intrare, aveam o cheie în mână şi ştiam: Acum locuiesc aici Aici e cutia de scrisori, asta e uşa liftului, aşa ajungi la etajul şapte, uite mocheta de culoarea nisipului şi televizorul şi rafturile ieftine pentru cărţi, şi asta e colocatara mea, Franziska, cea care doarme tot timpul şi care seara nu mai ştie ce s-a întâmplat dimineaţa LOMEIER: Deşertul se transformă în fluviu, într-o strâmtoare marină Stau rezemat de balustrada unei bac pe Bosfor În faţa mea se află minaretele Istanbulului Aici am mai fost cândva În luna noastră de miere Acum douăzeci şi patru de ani Îţi mai aduci aminte? Mă întreabă o voce de femeie Lângă mine în dreapta stă o femeie, care arată ca Helga, prima mea soţie, ea poartă aceleaşi haine ca atunci, arată absolut neschimbată, doar că peste faţa ei trece o cicatrice lată verticală din creştet peste nas până la bărbie FATIMA: Smulg lucrurile din dulap, fustele, pantalonii, pulovărele, tricourile şi aşa mai departe, tot KALIL: Ea se cabrează, se răsuceşte sub mine FATIMA: În timpul ăsta mă gândesc la Kalil Mă gândesc cum m-a înşelat el cu vecina mea de apartament FRANZISKA: Cine poate să fi fost bărbatul care a fost mai devreme aici? KALIL: Trebuie să se termine povestea asta FRANZISKA: În camera în care m-a trimis femeia e un şifonier LOMEIER: Îţi mai aduci aminte cum ai venit la mine atunci - din cauza avariei la apă în apartamentul meu de la etajul şapte Era în plină noapte, vara, luna plină stătea luminoasă deasupra acoperişurilor cartierului proaspăt construit Nu te aşteptai ca la ora aceea să te mai sune cineva În fond, aveai deja situaţia sub control, era o inundaţie în toată regula, ce curgea acolo de sus, şi tu stăteai acolo, pe balcon, cu mânecile suflecate - halatul nu-l aveai încă pe atunci Poate că de fapt în seara aceea aveai de gând să faci cu totul altceva şi nu ai recunoscut asta niciodată pe urmă, cum a fost, când ne-am cunoscut Oamenilor le place să facă asta Să-şi aducă aminte cum s-au cunoscut Sau cum au sărutat pentru prima dată Mai ştii? Voiai să fumezi şi erai pe balconul de la bucătărie, şi mi-ai părut deodată atât de frumos - atât de puternic şi totodată atât de neizbăvit, că m-am gândit: Toată viaţa mea vreau s-o împart cu el, pe el vreau să-l am, pe el, pe nimeni altul Atunci te-am sărutat pentru prima oară - la lună plină, pe balconul bucătăriei de la etajul şapte FRANZISKA: Deschid şifonierul LOMEIER: N-ai cum să te afli aici, strig eu, tu nu eşti aici, de ce mă urmăreşti - lasă-mă! KALIL: Mă smulg de pe ea FATIMA: E atât de sufocant Mă duc la fereastră FRANZISKA: În şifonier se află articole de îmbrăcăminte, care-mi par cunoscute KALIL: Nu te opri, strigă ea, eu mă împleticesc spre uşă, întoarce-te, strigă ea LOMEIER: Dar ce fac, spune ea - numai că nu vreau să mă înşeli - lasă-mă, îmi pierd minţile, îi înfig creionul de tensiune, pe care-l port întotdeauna la mine în buzunarul de la piept al halatului, în amândoi ochii, adânc, lovesc iar şi iar Dar ea nu face decât să spună încet oo, şi pe urmă râde - şi pe urmă se dizolvă - exact ca adineaori KALIL: Nu te opri, strigă ea - şi când deschid uşa apartamentului, ea începe să scoată un urlet ca de lup FRANZISKA: O bluză, o fustă, pantofi înguşti, dar comozi - toate par să mi se potrivească FATIMA: Prin cartier se aude un urlet în noapte Un strigăt ca strigătul unui lup sau al unei lupoaice KALIL: Fug pe culoar în jos şi apoi aproape că mă prăbuşesc pe scări în jos Urletul umple toate etajele FRANZISKA: Astea sunt hainele unei laborante, ale unei ATM FATIMA: Cea care strigă aici e o femeie LOMEIER: Trebuie să ştiţi, spune lângă mine în stânga o femeie, noi am mai fost o dată aici, acum douăzeci şi patru de ani, şi bărbatul de lângă ea aprobă din cap Cu fiicele noastre, pe care le-am pierdut atunci FATIMA: Am terminat de împachetat KALIL: Etajul cinci În spate de tot, în capătul culoarului, se deschide uşa unui apartament FRANZISKA: Cu fiecare lucru pe care-l îmbrac, amintirea mea devine din ce în ce mai clară: Sunt o asistentă tehnico medicală Lucrez într-un laborator, în fiecare zi de la opt şi jumătate până la ora şaptesprezece KALIL: Intră, te aştept deja, aud spunând o voce de femeie, de parcă ar sta chiar lângă mine Nu vreau să fac asta, dar alerg totuşi pe coridor spre apartamentul acela LOMEIER: Am pierdut-o, spune femeia, aici, în Istanbul, în bazar, acum douăzeci şi patru de ani - o copilă blondă, de atunci n-am mai văzut-o niciodată şi nici n-am mai auzit de ea, ca şi când nici n-ar fi existat vreodată Şi scutură din cap FATIMA: Asta-i tot KALIL: Hinrichs scrie pe eticheta soneriei Uşa este deschisă În uşă stă ea FATIMA: Mai mult n-am să iau cu mine KALIL: Bună, spune femeia - doamna Hinrichs Probabil că se apropie de patruzeci de ani FRANZISKA: Sarcina mea principală e să analizez probe de sânge Cea mai mare parte din treabă o fac aparatele KALIL: Şi în timpul ăsta îşi desface cordonul, care-i ţine capotul FATIMA: Plec Dar iau şi cuţitul cu mine, în caz că m-aş mai întâlni pe scări cu porcul de Kalil FRANZISKA: Şi femeia de adineaori era Fatima, cu care locuiesc aici de atâţia ani, nu ştiu exact de câţi, unde e? De ce stau aici pe jumătate îmbrăcată în faţa şifonierului? Fatima? KALIL: Dedesubt nu are nimic LOMEIER: Bărbatul de lângă femeia de lângă parapet spune: Dar poate că a fost şi mai bine aşa Ia gândeşte-te câţi bani ne-ar fi costat copilul în toţi anii ăştia, numai şcoala şi studiile, câte lucruri nu ne-am fi putut permite niciodată Toate călătoriile Şi pe urmă îmi întinde cartea lui de vizită: Helmut Dehke, agent de asigurări FATIMA: Pe podea în faţa uşii apartamentul mai zace încă legătura mea de chei cu brelocul cu cămilă, care mi-a căzut din mână când am venit acasă cu cumpărăturile Habar n-am de ce ţin toate cheile alea - de parcă ar fi pentru o întreagă reşedinţă KALIL: Ea geme atât de tare FATIMA: Oare să-mi iau rămas bun de la Franziska? LOMEIER: Soarele dispare după Cornul de aur şi Süleymanie, e întuneric FATIMA: La ce bun? Închid uşa în urma mea şi alerg de-a lungul coridorului Încă se mai aude urletul ăsta prin tot blocul LOMEIER: Parapetul bacului se află în dreptul unui cartier de blocuri Stau la fereastra unui apartament într-un bloc ca al meu Am mai fost o dată aici, mi-e cunoscut aerul ăsta înecăcios, canapeaua e goală, dar aici pe micuţa masă de lângă canapea e sticla de coniac aproape goală, pe asta o iau cu mine, am nevoie de aer, de aer şi de o tărie şi de o ţigară KARPATI: Îmi vin în fire Sunt ud leoarcă de coniac, mă lovesc cu capul de peretele sticlei şi abia de mai am aer - cineva duce sticla FATIMA: Habar nu am unde mă duc LOMEIER: Mă grăbesc spre balconul de la bucătărie KARPATI: Podeaua goneşte pe sub mine - mocheta de culoarea nisipului, holul şi podeaua linoleul din bucătărie LOMEIER: Iată şi sacoşele cu cumpărături de adineaori KARPATI: pragul balconului, beton LOMEIER: Sub ochii mei se află întreg cartierul Stau pe balconul de la bucătărie Ţigară Un urlet straniu trece prin întreg blocul - ce-ar putea fi? Şi unde mă aflam puţin mai devreme? Abia acum observ că încă mai ţin în mână cartea de vizită a bărbatului de pe bac: Helmut Dehke, agent de asigurări FRANZISKA: Unde-i Fatima? KALIL: Nu se poate să fac asta LOMEIER: Am nevoie de o înghiţitură KARPATI: O Doamne KALIL: Sau LOMEIER: - sau mai bine nu Vine cineva KARPATI: Cineva mă ţine pe mine şi sticla peste balustrada balconului de la bucătărie FATIMA: Când ajung la scară, mă mai uit o dată pe culoar înapoi: În pereţi lucrează metalul conductelor - poate că acum a revenit apa la etajele opt, nouă şi zece FRANZISKA: Pe balconul de la bucătărie stă cineva LOMEIER: Asta-i Dehke FRANZISKA: Ah, ăsta-i LOMEIER, administratorul, care precis că din cauza presiunii la apă mai e aici Fumează KARPATI: Sub mine golul celor şapte etaje, de care mă desparte doar fundul de sticlă al sticlei KALIL: Nu vreau să fac asta LOMEIER: Ea vine şi se opreşte lângă mine FATIMA: Cobor scările în fugă Cu fiecare treaptă, urletul creşte KALIL: Trebuie să plec de aici Ea încearcă disperată să mă reţină, dar eu o împing la o parte În genunchi, strigă la mine: Ce faci tu cu mine? KARPATI: Sub mine felinarele, esplanada din faţa blocului, autobuzele parcate şi staţia de autobus FRANZISKA: Frumoasă seară, nu-i aşa? Ce tare străluceşte luna KARPATI: Auziţi-mă o dată! LOMEIER: Care va să zică v-aţi trezit FRANZISKA: Eu - deci eu am - ştiu şi eu - sunteţi de mult aici? LOMEIER: Cred că de câteva minute FRANZISKA: Şi? KALIL: Reuşesc să ajung la uşa apartamentului Ea rămâne în urmă şi urlă ca un lup KARPATI: În cercul de lumină al unui felinar câţiva tineri care fumează Pot să-i aud cum râd LOMEIER: Şi ce? FRANZISKA: Aţi aflat ceva? LOMEIER: Ce să aflu? KALIL: Pe coridor înapoi spre scară FRANZISKA: Vreau să spun, dacă aţi aflat deja unde dispare apa la etajul şapte LOMEIER: A, asta - da, da FRANZISKA: Da? LOMEIER: Da FATIMA: Etajul şase Urletul devine din ce în ce mai puternic Acum e pretutindeni Ce-i asta? Rămân pe loc KALIL: Alerg pe scări în jos FRANZISKA: Fumând, stă rezemat de balustrada balconului de la bucătărie şi priveşte cartierul în noapte În mână ţine sticla de coniac aproape goală din sufragerie LOMEIER: Chiar aţi dormit adânc, nu glumă FRANZISKA: Da, da LOMEIER: Ea stă lângă mine, rezemată de balustrada balconului de la bucătărie şi priveşte cartierul în bătaia lunii La ferestrele nenumăratelor apartamente, în spatele perdelelor, arde lumina Nu pare să fi observat că am sărutat-o FRANZISKA: Am avut un vis ciudat KALIL: Etajul patru În fund de tot, la capătul culoarului, se deschide uşa unui apartament LOMEIER: Da? E o noapte caldă Nici un foşnet Numai urletul Sună aproape la fel ca vântul în deşert KARPATI: Un urlet străbate noaptea, e aproape ca şi când vântul s-ar fi poticnit în gâtul sticlei, dar nu e asta KALIL: Vino la mine, îmi spune la ureche o voce de femeie, de parcă ar fi chiar lângă mine FRANZISKA: Da - am visat că un bărbat m-a sărutat în somn şi că imediat după aia a dispărut - unde, nu ştiu - într-un cort de beduini sau într-o sticlă ca ăsta de aici, nu-mai mai aduc aminte KALIL: Nu vreau s-o fac, dar mă duc totuşi pe coridor până la uşa deschisă FATIMA: Etajul cinci KALIL: Marion Richter, stă scris pe eticheta soneriei KARPATI: El se joacă nervos cu sticla din mâna lui Dacă acum mă lasă să cad, dacă sticla îi alunecă acum din mână, mă prăbuşesc în gol şapte etaje şi mor KALIL: N-am încotro - intru în apartament LOMEIER: De sticla de coniac pe care o ţineam în mână uitasem complet Ah, vă rog să mă scuzaţi că m-am servit aşa, pur şi simplu, dar FRANZISKA: Nu, nu, vă rog, dacă tot mai trebuie să lucraţi la ora asta, atunci măcar să LOMEIER: De fapt, nu voiam absolut nimic KALIL: Bună, spune femeie care stă în faţa mea în hol Eu sunt Marion Tocmai voiam să mă bag în cadă Sau preferi să ne uităm la televizor? Prietenul meu Andi nu a venit în seara asta Sau vrei mai întâi să gătim ceva? FRANZISKA: Şi pe urmă totul s-a umplut de apă şi în faţa mea în sufragerie stătea un bărbat, ale cărui buze le-am atins întâmplător dar a fugit De ce-i povestesc lui toate astea? KALIL: Hai, să mergem în bucătărie LOMEIER: Ea stă lângă mine şi-mi aruncă din când în când o privire nesigură E drăguţă KARPATI: Nu vreau să mor FRANZISKA: Tipul arată bine De ce nu mi-a mai sărit în ochi lucrul ăsta până acum Numai halatul deranjează un pic KALIL: În dreptul frigiderului femeia începe să se dezbrace FATIMA: Etajul patru FRANZSIKA: V-ar deranja cumva să vă scoateţi puţin halatul? LOMEIER: Eu - nu, absolut deloc, de ce, vă deranjează? FRANZISKA: Voiam doar o secundă să LOMEIER: Vă rog Îmi scot halatul şi cu ocazia asta ascund cartea de vizită în buzunarul exterior Cum aş putea să-i explic asta KARPATI: Vă rog FATIMA: Cobor mai departe pe scări KARPATI: Hei! FRANZISKA: Staţi puţin să vă ajut, am să ţin eu sticla în timpul ăsta LOMEIER: Nu, nu, mă descurc KARPATI: El pune sticla pe balustrada îngustă şi-şi scoate halatul Dacă unul din ei ar atinge sticla acum, sunt un om mort LOMEIER: Aşa FRANZISKA: Voiam doar să văd cum arătaţi fără halat FATIMA: Ceva nu e în regulă Mă întorc şi pornesc din nou pe scări în sus LOMEIER: Ea zâmbeşte FRANZISKA: Probabil că aveaţi cu totul alte planuri în seara asta, decât să căutaţi o spărtură în instalaţia de apă KALIL: Ea geme LOMEIER: Vreţi să spuneţi că aş mai fi ieşit cumva în oraş astă seară - în nici un caz FRANZISKA: Puteţi să recunoaşteţi liniştit nu vă întreb nici cu cine El râde E puternic şi atât de KARPATI: Îmi apăs obrazul de sticlă Cum de nu mă vedeţi? FATIMA: Etajul patru Ce-i asta? O iau la fugă pe culoar LOMEIER: Îmi place de ea FRANZISKA: De neizbăvit Aş vrea să-l sărut LOMEIER: Dacă m-ar săruta acum FATIMA: Uşa lui Marion Richter de la - e doar întredeschisă De ce? FRANZISKA: Se întoarce spre mine LOMEIER: Ea face o mişcare spre mine FATIMA: Intru în apartament KARPATI: El se întoarce spre ea În acelaşi timp ea face o mişcare spre el FATIMA: Acum sunt în holul locuinţei străine Din bucătărie se aud zgomote FRANZISKA: Cotul meu atinge din greşeală sticla de coniac Sticla se răstoarnă KALIL: Ea geme atât de tare KARPATI: Sticla se răstoarnă peste balustradă şi cade în gol Cad Sticla cade în gol şapte etaje Eu cad în gol şapte etaje FATIMA: Acum stau în bucătăria locuinţei străine Aceeaşi garnitură de bucătărie ca-n locuinţa Franziskăi În faţa mea Kalil şi Marion Richter lângă frigider Ea e goală Şi el Ei nu mă observă Ea geme KARPATI: Etajul şase Pe balcon, o femeie care urlă la lună Asfaltul goneşte spre mine În acelaşi timp, totul se întâmplă foarte încet LOMEIER: Ea stă foarte aproape în faţa mea FRANZISKA: Sunt foarte aproape de el FATIMA: Stau în spatele lor Ei nu mă văd KARPATI: Etajul cinci Pe balcon o femeie care urlă la lună Luminile la ferestre se transforme în dâre LOMEIER: Aproape că n-am curaj să respir FRANZISKA: Eu îmi pun mâinile prudentă pe pieptul lui KALIL: Un ceas de bucătărie ticăie Pe uşa frigiderului sunt lipiţi magneţi coloraţi FATIMA: Eu îi înfig cuţitul în spate KALIL: Ea ţipă Ce-i asta? Are sânge pe faţă KARPATI: Etajul patru O femeie bagă cuţitul într-un bărbat Pe geamul ferestrei e sânge LOMEIER: Ea mă sărută FRANZISKA: El mă sărută KARPATI: Etajul trei Un chef Muzică KALIL: Ce-i asta? FRANZISKA: Ăsta e primul sărut din viaţa mea KARPATI: Etajul doi Întuneric LOMEIER: Ne sărutăm Pentru prima oară O strâng cât pot eu de tare KARPATI: Etajul întâi Sunt mort FRANZISKA: Ne sărutăm Închid ochii, şi cu toate aste simt lumina lunii Karpati ţipă Kalil ţipă O sticlă cade din cerul scenei pe scenă şi se sparge SFÂRŞIT Prima pagină Pagina anterioară Editura LiterNet, http://www trafic ro/?rid=liternetroError! Filename not specified http://www trafic ro/?rid=liternetro   